登金陵凤凰台(李白)<br>凤凰台上凤凰游,凤去台空江自流。<br>吴宫花草埋幽径,晋代衣冠成古丘。<br>三山半落青天外,二水中分白鹭洲。<br>总为浮云能蔽日,长安不见使人愁。<br>乌衣巷(唐代,刘禹锡)<br>朱雀桥边野草花,乌衣巷口夕阳斜。<br>旧时王谢堂前燕,飞入寻常百姓家。<br>烟笼寒水月笼纱,夜泊秦淮近酒家。<br>商女不知亡国恨,隔江犹唱后庭花。<br>——杜牧《泊秦淮 》<br>江雨霏霏江草齐,六朝如梦鸟空啼。<br>无情最是台城柳,依旧烟笼十里堤。<br>——韦庄《台城 》<br>春花秋月何时了,往事知多少?<br>小楼昨夜又东风,故国不堪回首月明中!<br>雕栏玉砌应犹在,只是朱颜改。<br>问君能有几多愁?恰似一江春水向东流。<br>——李煜 《虞美人》
《青青河畔草》之二<br>　　青青河畔草,郁郁园中柳。<br>　　盈盈楼上女,皎皎当窗牖。<br>　　娥娥红粉妆,纤纤出素手。<br>　　昔为倡家女,今为荡子妇。<br>　　荡子行不归,空床难独守。